stanford-oval/wikipedia huggingface dataset:
Selkäliitto
Nimenvaihdos

Vuonna 2015 Suomen Selkäliitto uudisti sääntönsä ja muutti samalla nimensä Selkäliitto ry:ksi. Vuoden 2015 teemana oli "Liikuta selkäsi kuntoon." Syyskokouksessa Selkäliiton uudeksi puheenjohtajaksi vuosille 2016–2017 valittiin terveystieteiden tohtori, erikoistutkija Marjo Rinne. Liiton pitkäaikainen puheenjohtaja Pirkko Heino palkittiin Selkäranka-palkinnolla. Animaatiovideot "Jumppakissan taukojumppa" ja "Tohtori Vahvaselän selkäkoulu" julkaistiin.
Vuonna 2016 Selkäliiton teema oli "Tosimiehen selkätreeni". Teemalla liitto haastoi miehet huolehtimaan itsestään ja selkänsä kunnosta. Selkäliiton jäsenrekisterin mukaan selkäyhdistysten jäsenistä vain noin viidennes on miehiä, vaikka miehet kokevat selkäoireita lähes yhtä paljon kuin naiset. Tosimiehen selkätreeni -opas julkaistiin.
Vuonna 2017 Selkäliiton teemana jatkuu "Tosimiehen selkätreeni". Liiton harjoitusvideot Jumppakissa-kanavalla Youtubessa rikkovat miljoonan katselukerran rajan.
Vuosi 2018 oli Selkäliiton juhlavuosi. Liitto täytti 30 vuotta. Liiton strategiakausi vuosille 2018-2020 alkoi, teemana on "Rakasta selkääsi – se kannattaa. Sinua." Strategiset painotukset olivat liiton ja sen jäsenyhdistysten yhteistyön vahvistaminen sekä selkäneuvonnan ja liikuntatoiminnan monipuolistaminen.
Keväällä 2019 käynnistyi kolmevuotinen Back to Move! -hanke. Hankkeen tarkoituksena on edistää erityisesti vähän liikkuvien toisen asteen opiskelijoiden selän terveyttä tauottamisen ja liikkeen keinoin. Hanketta rahoittaa opetus- ja kulttuuriministeriö.
Vuonna 2021 alkoi Selkäliiton uusi strategiakausi vuosille 2021–2023. Se teemana oli "Liikkuva selkä kantaa kauas!". Toiminnan painopisteet ovat luotettavan selkätiedon välittäminen, liikkeen, liikkumisen ja liikunnan lisääminen sekä yhteistyön lisääminen ja toiminnan tunnetuksi tekeminen.
Vuonna 2022 alkoi kolmevuotinen Vahvistu vertaisuudesta verkossa -hanke, jossa luodaan selkäyhdistysten vertaistukitoimintaa varten uusi etäyhteyksillä toteutettava toimintamalli.
Vuonna 2023 Selkäliitto täytti 35 vuotta.
Vuonna 2024 alkoi uusi strategiakausi ja teemana vuosille 2024–2026 jatkuu "Liikkuva selkä kantaa kauas!". Toiminnan painopisteet ovat luotettavan selkätiedon saatavuuden parantaminen,  liikkeen, liikkumisen ja liikunnan lisääminen sekä toiminnan tunnetuksi tekeminen.
Vuonna 2024 Selkäkanava.fi-verkkopalvelun julkaisusta tulee täyteen 10 vuotta.
Vuonna 2024 alkoi kolmivuotinen Yhdessä menoksi -hanke, jossa tavoitteena on vähentää yksinäisyyttä ja edistää selkäterveyttä yhdessä liikkumisen keinoin.
Toiminta

Selkäliitto on jäsenyhdistystensä valtakunnallinen yhteistyöjärjestö, joka toimii väestötasolla selkäsairauksen ja selästä aiheutuvien oireiden ennaltaehkäisemiseksi ja niistä aiheutuvien ongelmien vähentämiseksi. Se välittää selkää koskevaa tutkimustietoa, kehittää selän terveyttä ja hyvinvointia edistävää liikuntatoimintaa sekä ajaa selkäongelmaisten ihmisten etuja.
Selkäliitto tuottaa helposti ymmärrettäviä ja käytännöllisiä materiaaleja sekä antaa selkäneuvontaa eri tavoin: henkilökohtaisesti, luennoilla ja verkossa. Monipuolista tietoa selän ja niskan hyvinvoinnista sekä ohjeita itsehoitoon on saatavilla liiton ylläpitämässä Selkäkanava.fi-verkkopalvelussa.
Liitto julkaisee neljä kertaa vuodessa ilmestyvää Hyvä Selkä -lehteä. Lehti sisältää asiantuntija-artikkeleita, henkilöhaastatteluja, lukijoiden selkätarinoita, tutkimusuutisia, selän itsehoitoon kannustavia liikuntaohjeita ja selkäyhdistysten tapahtumakalenterin. Selkäyhdistysten jäsenet saavat lehden jäsentuna.
Järjestötoiminnan kehittämiseksi liitto tukee paikallisia selkäyhdistyksiä koulutuksilla ja viestinnällä. Liitto kannustaa vuosittaisella teemallaan ihmisiä liikkumaan ja rohkaisee heitä mukaan selkäyhdistysten toimintaan, joka kohdentuu erityisesti terveytensä ja hyvinvointinsa kannalta riittämättömästi liikkuvien aktivoimiseen.
Selkäliitto osallistuu yhteiskunnalliseen keskusteluun kansalaisjärjestöjen verkostoissa ja seuraa selkäoireisille tärkeitä yhteiskunnallisia muutoksia ja päätöksentekoa sekä tekee tarvittaessa lausuntoja ja kannanottoja. Liitto on Tuki- ja liikuntaelinliitto Tule ry:n, Suomen sosiaali ja terveys ry SOSTE:n, Opintokeskus Siviksen, Hyvinvointialan ja Aikakausmedian jäsen.
Selkäliiton toimintaa ohjaavat arvot ovat vastuullisuus, yhdenvertaisuus, osallisuus ja kestävä kehitys.
Selkäliiton toimintaa rahoittaa Sosiaali- ja terveysjärjestöjen avustuskeskus STEA Veikkauksen tuotoilla.
Jäsenistö

Selkäliittoon kuuluu 30 jäsenyhdistystä. Selkäyhdistykset tarjoavat jäsenilleen eri puolilla maata ohjattua liikuntaa, vertaistukea ja neuvontaa, retkiä sekä luento- ja virkistystilaisuuksia.
Aiheesta muualla

Selkäliitto
Suomen Selkäkauppa Oy
Selkäkanava
Samuli Laiho

| Samuli Laiho> Henkilötiedot |
| --- | --- |
Syntynyt: 1969
Ammatti:  muusikko, lauluntekijä, säveltäjä, kirjailija, tuottaja
Muusikko
Aktiivisena:  1987–
Soittimet:  laulu, kitara
Yhtyeet:  Hearthill (1988–1993) Ismo Alanko Säätiö (1998–2003) Soul Tattoo (2003–2008)
Levy-yhtiöt:  Pyramid, Sonet, Plastinka
Aiheesta muualla
Kotisivut
  [ Muokkaa Wikidatassa ] [ ohje ]  
Samuli Laiho (s. 1969 Tampere) on suomalainen säveltäjä, sanoittaja, kirjailija, tuottaja ja kitaristi.
Ura

Laiho on valmistunut 1998 teatteritaiteen maisteriksi Teatterikorkeakoulun musiikkiteatterikoulutusohjelman muusikkolinjalta. Hän on säveltänyt ja sanoittanut kymmeniä kotimaisia poplauluja. Samuli Edelmannille ja Sakari Kuosmaselle hän on tehnyt useita lauluja, Edelmannille esimerkiksi Kaikki tahtoo ja Kuosmaselle Pieni sydän. Lisäksi hän on kirjoittanut lauluja elokuviin (muun muassa Levottomat ja Rölli ja metsänhenki, Kahlekuningas, Vares- sarja ) Hän työskennellyt tuottajana muun muassa yhtyeille Kelpo Pojat, Solju, Soul Tattoo, sekä Hearthill.  Laiho on säveltänyt musiikkia muun muassa musikaaleihin, elokuviin, näytelmiin. Esimerkiksi Astrid Lindgrenin kirjasta Veljeni Leijonamieli kertovaan näytelmään ja Dostojevskin teoksen Riivaajat sovitukseen Kansallisteatteriin. Muita muistettavia sävellyksiä syntyi näytelmään Myrsky, jota esitti Ryhmäteatteri Suomenlinnassa sekä Kansallisteatteriin, jossa Laiho on työskennellyt muusikko/säveltäjänä lukuisissa produktioissa jo vuosien ajan.
Laiho perusti vuonna 17-vuotiaana 1987 Jussi Sydänmäen kanssa Hearthill-yhtyeen, ja sinä aikana hän teki viisi levyä ja satoja esiintymisiä. Orkesteri esiintyi kotimaan lisäksi esimerkiksi Yhdysvalloissa, Ruotsissa, Englannissa, Tanskassa ja Saksassa. Vuonna 1992 Laiho aloitti musiikin opiskelun ja jättäytyi muutamaksi vuodeksi pois rockmaailmasta. Hän teki vuonna 1994 omaa nimeään kantavan soololevyn. Myöhemmin hän liittyi Ismo Alanko Säätiöön, jossa hän toimi kitaristina vuosina 1997–2002. Hän on soittanut myös monen muun orkesterin ja artistin, kuten esimerkiksi The Spirit of Hurriganesin ja DJ Slow'n  levyillä. Laiho soitti kitaraa Soul Tattoossa ja on tuottanut sekä säveltänyt yhtyeen esikoisalbumin. Hanke kesti kaksi vuotta. Marraskuussa 2011 Japanin listaykköseksi nousi kappale With you, jonka toinen tekijä Laiho on. Toinen tekijä on japanilaisen lauluntekijä Daich, ja kappaleen esittää japanilainen Sexy Zone -poikabändi.
Samuli Laiho julkaisi toisen sooloalbumin Aamut kesällä 2014. Idea toisen sooloalbumin tekemiseen tuli Japanin matkoilta vuonna 2011, jolloin Japanissa oli tuhoisa maanjäristys. Aamut-albumin laulut käsittelevät keski-ikää ja vanhenemista, kaiken katoavaisuutta. Kolmas soololevy Rakastavaiset julkaistiin toukokuussa 2020.
Laihon ensimmäinen romaani Topliner julkaistiin helmikuussa 2018.
 Toinen romaani Lasiseinä julkaistiin huhtikuussa 2020.
Toukokuussa 2021 julkaistu jännitysromaani Sielun Palomies avasi Kuolemansynnit -nimisen  sarjan. Sarjan toinen osa Joka Kalliolle Rakentaa ilmestyi keväällä 2023.
2024 kesäkuussa julkaistiin ensimmäinen osa ”Jäätymispiste” uudesta sarjasta ”Katja Mark”
( Gummerus).
Sarja jatkuu teoksilla ”Pelon Piiri” ja ”Taistelukärki” vuonna 2025.
Yksityiselämä

Laihon vanhemmat ovat näyttelijä Pekka Laiho ja tanssija Eeva Laiho (k.). Hän on naimisissa ja hänellä on tytär ja poika. Hänen veljiään ovat Miro Laiho ja Marius Laiho
Soolotuotanto > Albumit

Samuli Laiho (1994)
Aamut (2015)
Rakastavaiset (2020)
Soolotuotanto > Singlet

Et sää tajuu (1993)
Maria / Juna-asemalla (1994)
Sido minut suhun / Keikari (1994)
Kysymyksiä (1994)
Älä kysy hintaa / Heilini hei (1996)
Malviina (1996)
Vaahteranlehti / Aamut (2012)
Pellavapää (2013)
Mitä onni on (2014)
Rakastetaan Taivasalla (2019)
Rakastavaiset (2020)
Aiheesta muualla

Samuli Laiho lauluntekijänä
https://like.fi/kirjailijat/samuli-laiho/
https://rightsandbrands.com/authors/samuli-laiho
Selkokeskus

Selkokeskus sijaitsee Espoon Leppävaarassa.
Selkokeskus on valtakunnallinen selkokielen asiantuntijakeskus, joka edistää selkokielen käyttöä ja kehittää selkokieltä. Selkokeskus pyrkii parantamaan selkokielen asemaa ja selkokielen käyttäjien oikeuksia Suomessa. Selkokeskuksen tavoite on, että jokainen voi saada tietoa ja nauttia kulttuurista itselleen ymmärrettävällä kielellä.
Selkokeskus on osa Kehitysvammaliiton Saavutettavuusyksikköä. Toiminnan päärahoittaja on sosiaali- ja terveysjärjestöjen avustuskeskus (STEA).
Selkokeskuksen tehtävät

Selkokeskus tiedottaa selkokielestä ja selkokirjoista. Se edistää selkokieltä ja ainoana tahona Suomessa kehittää selkokielen ohjeistuksia pitkäjänteisesti. Lisäksi Selkokeskus neuvoo kaikkia selkokielestä kiinnostuneita ja tekee yhteistyötä selkokielen asiantuntijoiden ja tutkijoiden sekä selkokielen parissa työskentelevien ihmisten kanssa. Selkokeskus edistää selkokielen tutkimusta yhteistyössä Klaara-verkoston kanssa.
Selkokeskuksen yhteydessä toimii selkokielen neuvottelukunta, joka ohjaa Suomen selkotoimintaa. Neuvottelukunnassa on yli 50 jäsentä: valtion viranomaisia, järjestöjä, yliopistoja, oppilaitoksia, tutkimuskeskuksia ja medioita.
Selkokeskus kouluttaa selkokielestä, tarjoaa selkokielen tekstipalveluita ja myöntää selkojulkaisuille ilmaisen selkotunnuksen. Selkotunnus on tae julkaisun selkokielisyydestä, ja se helpottaa selkokielisen julkaisun tunnistamista. Selkokeskuksessa myös toimitetaan selkokielistä ajankohtaislehteä Selkosanomia ja sen ruotsinkielistä sisarlehteä Lätta Bladetia.
Aiheesta muualla

Selkokieli
Selkokeskus
LL-Center
Selkosanomat
Lätta Bladet
Klaara-verkosto
Saw IV

| Saw IV |
| --- | --- |

Ohjaaja:  Darren Lynn Bousman
Käsikirjoittaja:  Patrick Melton Marcus Dunstan Thomas Fenton
Tuottaja:  Mark Burg Oren Koules
Säveltäjä:  Charlie Clouser
Kuvaaja:  David A. Armstrong
Leikkaaja:  Kevin Greutert
Tuotantosuunnittelija:  David Hackl
Pääosat:  Tobin Bell Costas Mandylor Scott Patterson Betsy Russell Lyriq Bent
Valmistustiedot
Valmistusmaa:  Yhdysvallat Kanada
Tuotantoyhtiö:  Lionsgate
Levittäjä:  Lionsgate Netflix
Ensi-ilta:   25. lokakuuta 2007  26. lokakuuta 2007
Kesto:  90 minuuttia
Alkuperäiskieli:  englanti
Budjetti:  10 miljoonaa $
Tuotto:  139 352 633 $
Edeltäjä:  Saw III
Seuraaja:  Saw V
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Saw IV on yhdysvaltalainen kauhuelokuva, joka on Saw-elokuvasarjan neljäs osa. Elokuva julkaistiin Yhdysvalloissa 26. lokakuuta 2007. Elokuvan ohjasi Saw II ja Saw III -elokuvien tapaan Darren Lynn Bousman apulaisohjaajien James Wanin ja Leigh Whannellin kanssa.
Elokuvan lopputunnusmusiikkina kuullaan X Japanin kappale I.V.
Juoni > Ansat

Mausoleumiansa (The Mausoleum Trap): Trevor ja Art heräävät kahlittuina laitteeseen, joka vetää heidän kauloissaan olevia ketjuja niin lujaa, että he kuristuvat. Kommunikaatio heidän välillään on mahdotonta, sillä Trevorin silmät ja Artin suu ovat ommeltu kiinni. Art tappaa Trevorin ja pääsee ansasta pois.
Hiusansa (The Hair Trap): Brenda on sidottuna laitteeseen, joka repii hänen hiuksiaan ja lopulta päänahkaansa irti. Rigg yrittää ensin ampua laitteen hajalle, mutta tajuaa, että laitteen sammuttamiseksi vaadittava yhdistelmä on rattaissa. Rigg laittaa luvun koneeseen, ja Brenda pääsee pois ansasta. Brenda kuitenkin yrittää tappaa Riggin, joka joutuu ampumaan naisen.
Makuuhuoneansa (The Bedroom Trap): Rigg pakottaa sarjaraiskaaja Ivan Landsnessin ansaan, joka joko sokaisee tämän tai katkaisee tämän raajat. Hän kahlitsee itsensä sänkyyn ja asettaa päänsä ruuvinpuristimeen. Rigg antaa kaksi painiketta, jotka aktivoivat silmiin kohdistuvat jääpiikit. Ivan ehtii painaa vain ensimmäistä nappia, kun aika loppuu ja hän kuolee.
Puukkotuoli (The Knife Chair): Cecil Adamsin täytyy työntää veitsilaitetta kasvoillaan päästäkseen pois tuolista. Hän onnistuu, mutta yrittää hyökätä Jigsaw’n kimppuun ja kaatuu piikkilankakasaan.
Piikkiansa (The Spike Trap): Aviopari Rex ja Morgan ovat lävistettynä naulakkoon. Piikit ovat lävistäneet Rexin elintärkeät ruumiinosat. Morgan vetää kaikki piikit ulos ja selviää, kun taas Rex vuotaa kuiviin.
Jäälohkareansa (The Ice Block Trap): Eric Matthews ja Mark Hoffman ovat kiikkulaudalla. Eric ei saa pudota jäälohkareelta tai hän hirttäytyy ja Hoffman käristyy kun lamput sulattavat jään. Kun Rigg ryntää ovesta, hän tahattomasti aktivoi kytkimet, jotka vapauttavat suuret jäälohkareet päin Ericia. Eric kuolee ja Mark pääsee pois ansasta.
Näyttelijät

| 0 | 1 | 2 |
| --- | --- | --- |
|  Tobin Bell  | … |  Jigsaw   |
|  Lyriq Bent  | … |  Etsivä Daniel Riggs   |
|  Costas Mandylor  | … |  Komisario Mark Hoffman   |
|  Scott Patterson  | … |  Agentti Peter Strahm   |
|  Athena Karkanis  | … |  Agentti Lindsey Perez   |
|  Donnie Wahlberg  | … |  Eric Matthews   |
|  Justin Louis  | … |  Art Blank   |
|  Betsy Russell  | … |  Jill Tuck   |
|  Billy Otis  | … |  Cecil Adams   |
|  Marty Adams  | … |  Ivan Landsness   |
|  Sarain Boylan  | … |  Brenda   |
|  Janet Land  | … |  Morgan   |
|  Ron Lea  | … |  Rex   |
|  Kevin Rushton  | … |  Trevor   |
|  Ingrid Hart  | … |  Tracy Riggs   |
|  Shawnee Smith  | … |   Amanda Young   |
|  Angus Macfadyen  | … |  Jeff Denlon   |
|  Bahar Soomekh  | … |  Lynn Denlon   |
|  Dina Meyer  | … |  Etsivä Allison Kerry   |
|  Kim Roberts  | … |  Hoitaja Deborah   |
|  James Van Patten  | … |  Tri. Hefner   |
|  Mike Realba  | … |  Etsivä Fisk   |
|  Alison Luther  | … |  Jane   |
Aiheesta muualla

Saw-elokuvien virallinen kotisivu
-elokuvasarja
| --- | --- |
Elokuvat:  Saw-lyhytelokuva (2003) • Saw (2004) • Saw II (2005) • Saw III (2006) • Saw IV (2007) • Saw V (2008) • Saw VI (2009) • Saw VII 3D (2010) • Jigsaw (2017) • Spiral (2021) • Saw X (2023) 
Näyttelijät:  Tobin Bell (Jigsaw) • Shawnee Smith (Amanda Young) • Costas Mandylor (Mark Hoffman) • Betsy Russell (Jill Tuck) • Donnie Wahlberg (Eric Matthews) • Danny Glover (David Tapp) • Cary Elwes (Lawrence Gordon) • Leigh Whannell (Adam Stanheight) • Lyriq Bent (Daniel Rigg) • Dina Meyer (Allison Kerry) • Michael Emerson (Zep Hindle) • Ken Leung (Steven Sing)
Videopelit:  Saw  • Saw II: Flesh & Blood
Securitate

Securitate (romaniaksi Departamentul Securităţii Statului) oli kommunistisen Romanian salainen poliisi. Se perustettiin 30. elokuuta 1948 Neuvostoliiton NKVD:n avustuksella. Se hajotettiin 30. joulukuuta 1989 pian presidentti Nicolae Ceaușescun syrjäyttämisen jälkeen.
Securitate oli Romanian väkilukuun suhteutettuna suurin salainen poliisi itäblokin alueella. Pian perustamisen jälkeen vuonna 1949 siinä työskenteli 3 549 henkilöä. Vuonna 1951 työntekijöitä oli jo 25 468. Vuonna 1985 Securitaten palveluksessa oli 11 000 agenttia ja lähes 500 000 ilmiantajaa, maassa jossa asui 22 miljoonaa asukasta. Ceaușescun alaisuudessa ollut Securitate oli yksi julmimmista poliisiorganisaatioista maailmassa.
Historia > Perustaminen

Departamentul Securităţii Statului (lyhenne DGSP, mutta yleisesti käytettiin sanaa Securitate) perustettiin presidentillisellä päätöksellä Kansalliskokouksessa 30. elokuuta 1948. Securitaten esiasteita oli kuitenkin havaittavissa jo vuonna 1944, jolloin kuningas Mikael I yritti vallankaappausta. Securitaten tehtävä oli suojella Romanian kansantasavaltaa sisäisten ja ulkoisten vihollisten vehkeilyiltä.
Securitate luotiin SMERŠin avustuksella. Ensimmäinen Securitaten johtaja oli NKVD:n kenraali Gheorghe Pintilie. Aluksi monet poliiseista olivat entisiä Romanian kuningaskunnan turvallisuuspoliisin työntekijöitä. Kuitenkin pian Pintilie määräsi kaikki entiset työntekijät pidätettäviksi ja korvasi poliisit kommunistisen puolueen jäsenillä. Vakoilun ja murhien lisäksi poliisille annettiin tehtäväksi ryöstää hautoja[lähde? ], vainota unkarilaisia ja kerätä Raamattuja, joita poltettiin tai käytettiin vessapaperina.
Historia > Toiminta

Alkuvaiheessa Securitaten organisaatio muodostui kymmenestä eri tehtäviin keskittyneestä direktoraatista: 1. sisäinen tiedustelu, 2. vastasabotaasi, 3. vastavakoilu vankiloissa ja poliisissa, 4. vastavakoilu armeijassa, 5. rikostutkimukset, 6. ministerien suojelu, 7. teknologia, 8. kaaderit, 9. poliittinen, 10. hallinto. Useiden muutosten jälkeen vuonna 1978 vakiintui kuuden direktoraatin organisaatio: 1. sisäinen tiedustelu, 2. vastavakoilu talousasioissa, 3. vastavakoilu, 4. vastavakoilu sotilasasioissa, 5. puoluejohdon henkilösuojelu, 6. tutkimukset. Direktoraattien lisäksi organisaatioon kuului tusinan verran itsenäisiä yksikköjä.
Vuosina 1949-60 järjestettiin 134 150 poliittista oikeudenkäyntiä, joissa syytettyjä oli yhteensä vähintään 549 000. Vankeja "uudelleen koulutettiin" kiduttamalla Piteştin vankilassa vuosina joulukuusta 1949 elokuuhun 1952. Securitate myös lähetti sisäministeriön määräyksestä vihollisiksi arvioituja henkilöitä työleireille ilman oikeudenkäyntiä ja tuomiota. Vuosina 1945-64 työleireille lähetettiin 21 068 henkilöä, joista 656 kuoli rangaistusta suorittaessaan. Useimmat työleirit sijaitsivat Danuben ja Mustanmeren välisellä alueella. Ceausescun noustua valtaan äärimmäiset terrorin keinot hylättiin.
1980-luvulla Securitate käynnisti operaation toisinajattelijoiden kitkemiseksi Romaniasta. Securitate syötti huhuja toisinajattelijoiden yhteyksistä länsimaiden tiedustelupalveluihin. Myös sensuuria, lavastuksia ja julkisia nöyryyttämisiä käytettiin toisinajattelijoiden kitkemiseksi.
Securitaten toimintatapoihin kuuluivat myös salamurhat. Tunnetuin tapauksista oli korkea-arvoisen loikkaajan Ion Mihai Pacepan salamurhayritykset. Hän sai kaksi kuolemantuomiota Romaniasta ja Ceauşescu antoi kahden miljoonan Yhdysvaltain dollarin palkkion hänen kuolemastaan. Jasser Arafat ja Muammar Gaddafi antoivat molemmat miljoona dollaria lisää Pacepan kuolemasta. Väitetään, että Securitaten virkailijat palkkasivat kuuluisan palkkamurhaajan Shakaalin surmaamaan Pacepan sekä muita loikkareita Euroopan alueella.
Murrot koteihin ja toimistoihin salakuuntelulaitteiden asentamiseksi oli yksi Securitaten taktiikka tiedon saamiseksi kantaväestöstä. Puhelinliikennettä tarkkailtiin ja kansainvälistä faksiliikennettä seurattiin.
Hiilikaivostyöntekijöiden ammattiliiton mennessä lakkoon useita sen johtajia kuoli ennenaikaisesti. Myöhemmin kävi ilmi, että Securitaten lääkärit olivat altistaneet heitä viiden minuutin rintakehän röntgenkuvaukselle, syövän aikaansaamiseksi.
Kun huomattiin, että syntyvyys oli kääntynyt laskuun, sijoitettiin Securitaten agentteja terveyskeskuksiin, joissa käynnistettiin pakolliset raskaustestit hedelmällisille naisille. Rajut rangaistukset kohtasivat niitä, jotka olivat keskeyttäneet raskauden.
Sigurd Lybeck

| Sigurd Lybeck |
| --- | --- |
 Lybeckiä esittävä rintakuva Etnedalissa.
Henkilötiedot
Syntynyt: 25. syyskuuta 1895 Etnedal, Norja
Kuollut: 5. marraskuuta 1975 (80 vuotta)
Ammatti:  maanviljelijä, kirjailija
Kirjailija
Tuotannon kieli: norja
Aiheesta muualla
Löydä lisää kirjailijoitaKirjallisuuden teemasivulta
Sigurd Lybeck (25. syyskuuta 1895 Etnedal – 5. marraskuuta 1975) oli norjalainen maanviljelijä ja kirjailija. Hän loi tunnetun Jens von Bustenskjold -huumorihahmon.
Aiheesta muualla

Kuvia tai muita tiedostoja aiheesta Sigurd Lybeck Wikimedia Commonsissa
Sears, Roebuck and Company

| Sears, Roebuck and Co>  |
| --- | --- |

Tunnuslause:  Where it begins
ISIN:  US8123501061
Perustettu:  1886
Kotipaikka:  Hoffman Estates, Illinois, Yhdysvallat
Toiminta-alue:  Yhdysvallat, Kanada, Meksiko
Toimiala:  Kauppa
Tuotteet:  Vaatteet, kengät, vuodevaatteet, huonekalut, korut, kosmetiikka, työkalut, elektroniikka, kodinkoneet
Omistaja:  Sears Holdings
Kotisivu:  sears.com
Huomioitavaa:  Fuusioitui Kmartin kanssa 2005 muodostaen Sears Holdings Corporationin
Infobox OKVirheellinen NIMI-arvo: 
Sears, Roebuck and Co. (tunnetaan myös nimillä Sears, Sears Roebuck ja Sears and Roebuck) on yhdysvaltalainen tavarataloketju. Sen perustivat 1800-luvun lopulla Richard Sears ja Alvah Roebuck. Ketju toimii myös Kanadassa ja Meksikossa. Asiakaskannan muututtua toisen maailmansodan jälkeen maaseutuväestön osuus asiakkaista pieneni ja kaupunkilaisväestön osuus kasvoi ja samalla postimyynnin merkitys väheni.
Vuonna 1973 yhtiön pääkonttoriksi valmistui Chicagoon pilvenpiirtäjä Sears Tower, joka tunnetaan nykyisin nimellä Willis Tower. Se on Yhdysvaltojen toiseksi korkein rakennus.
Vuonna 2005 Sears fuusioitui Kmartin kanssa muodostaen Sears Holdings Corporationin.
Sears 2010-luvulla

Helmikuussa 2013 Sears-ketjuun kuului 798 myymälää, joista kymmentä lukuun ottamatta kaikki olivat täyden valikoiman myymälöitä, useimmiten ostoskeskusten yhteydessä sijaitsevia ja pinta-alaltaan noin 13 000 neliömetriä. Näitä oli kaikissa 50 osavaltiossa ja Puerto Ricossa. Niiden lisäksi toimi kymmenen Sears Essentials Grand Store -myymälää, kukin eri osavaltiossa ja erillisinä rakennuksina, pinta-alaltaan noin 14 500 neliömetriä.
Lisäksi yrityksellä oli 750 Sears Auto Center -autohuoltoa, useimmiten myymälöiden yhteydessä, sekä verkkokauppa sears.com, jonka avulla asiakas voi tehdä tilauksen tietokoneella tai älypuhelimella ja noutaa tavarat lähimmästä Sears- tai Kmart-myymälästä.
Searsin Appliance Builder/Distributor -yksikkö tarjoaa yksityis- ja ammattirakentajille palvelua talon kodinkoneiden ja kiinteistöteknisten laitteistojen suunnittelussa ja toimittamisessa sekä muussa remontoinnissa.
Kirjallisuutta

Katz, Donald R. (1987):The Big Store – Inside the Crisis and Revolution at Sears. New York: Viking Press.
Martinez, Arthur C. (2001): The Hard Road to the Softer Side: Lessons from the Transformation of Sears. New York: Crown Business.
Aiheesta muualla

Wikimedia Commonsissa on kuvia tai muita tiedostoja aiheesta .
About Sears -sivusto (englanniksi)
Silkkikardinaali

| Silkkikardinaali |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kardinaalit Cardinalidae
Suku::  Cyanocompsa
Laji::  parellina
Kaksiosainen nimi
 Cyanocompsa parellina  (Bonaparte, 1850) 
Katso myös
   Silkkikardinaali Wikispeciesissä   Silkkikardinaali Commonsissa 
Infobox OKNimi-testi OKIUCN-testi OK: 
Silkkikardinaali (Cyanocompsa parellina) on kardinaalien heimoon kuuluva varpuslintu.
Levinneisyys

Silkkikardinaalia tavataan Belizessä, El Salvadorissa, Guatemalassa, Hondurasissa, Meksikossa ja Nicaraguassa. Sen kannaksi arvioidaan 50 000–499 999 yksilöä, ja laji on luokiteltu elinvoimaiseksi.